Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: szakok, illetve a felsõoktatásról szóló 1993. évi LXXX. törvény szerinti fõiskolai vagy egyetemi szintû szakok, amelyeket
Paragraph Index: 186

c) A szakképzettség gyakorlásához szükséges adottságok és készségek: – magas szintû általános mérnöki intelligencia, – vezetõi alkalmasság, – magas szintû kommunikációs készség magyar és idegen nyelven. 8. A mesterfokozat és a szakképzettség szempontjából meghatározó ismeretkörök: 8.1. A mesterfokozathoz szükséges alapozó ismeretkörök: 12–24 kredit; – természettudományos és mérnöki alapismeretek: alkalmazott matematika, fizika, szilárdságtan, biokémia, ábrázoló geometria és mûszaki rajz, térinformatika; – gazdasági és humán ismeretek: erdészeti jog, döntéselõkészítés az erdészetben. 8.2. A szakmai törzsanyag kötelezõ ismeretkörei: 40–64 kredit; erdészeti utak tervezése, erdészeti utak építése, erdõmûveléstan, geodézia, távérzékelés, erdészeti vízgazdálkodás, fahasználati munkarendszerek, erdészeti genetika, erdészeti informatika, erdõrendezéstan, erdészeti számvitel és pénzgazdálkodás, erdészeti politika, természetvédelem, erdészeti szaktanácsadás, erdészeti marketing. 8.3. A szakmai törzsanyag kötelezõen választható ismeretkörei: 31–57 kredit; differenciált szakmai ismeretek: 16–42 kredit: erdõvédelmi technológia, erdõérték-számítás, feltáróhálózatok tervezése, különleges rendeltetésû erdõk kezelése, kötélpályák tervezése, üzemeltetése, természeti állapotfelvétel és hatásvizsgálat, kisvízfolyások rendezése, vadbiológiai monitoring és hatásvizsgálatok, biológiai invázió, fatermés- és növekedéstan, útépítés gépei; diplomamunka: 15 kredit. 9. Idegennyelv-ismeret követelményei: A mesterfokozat megszerzéséhez államilag elismert, legalább középfokú (B2), komplex típusú nyelvvizsga vagy azzal egyenértékû érettségi bizonyítvány, illetve oklevél szükséges az Európai Unió valamelyik hivatalos nyelvébõl, amelyiken a szakmának tudományos irodalma van. 10. A mesterképzésbe való felvétel feltételei: A hallgatónak a kredit megállapítása alapjául szolgáló ismeretek – felsõoktatási törvényben meghatározott – összevetése alapján elismerhetõ legyen legalább 80 kredit a korábbi tanulmányai szerint az alábbi ismeretkörökbõl: erdészeti termõhelyismerettan, erdõbecsléstan, erdészeti gépek, faterméstan, erdõismerettan, erdészeti szaporítóanyag-termeléstan, erdészeti szervezés és vezetés, erdõhasználattan, erdõmûveléstan, erdõvédelemtan, erdészeti üzemgazdaságtan, döntéselõkészítés. A mesterképzésbe való felvétel feltétele, hogy a felsorolt ismeretkörökben legalább 60 kredittel rendelkezzen a hallgató. A 80 kredithez – a legalább 60 kredit elismerése után – még hiányzó krediteket a mesterfokozat megszerzésére irányuló képzéssel párhuzamosan, a felsõoktatási intézmény tanulmányi és vizsgaszabályzatában meghatározottak szerint kell megszerezni.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes